40. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 759 της 8/12 Δεκ. 1972 (ΦΕΚ Α΄ 221) Περί λειτουργίας και αρμοδιοτήτων του Ειδικού Γραφείου Νομικού Συμβούλου Φορολογίας ΄Εχοντες υπ’ όψει τας διατάξεις: 1)Του άρθρ. 3 του Νόμ. 736/70 (ΦΕΚ 255/28.11. 1970 τεύχ. Α΄) «περί ρυθμίσεως θεμάτων τινών της περί Νομικού Συμβουλίου του Κράτους Νομοθεσίας», 2)του άρθρ. 1 του Ν.Δ. 1016/71 (ΦΕΚ 211/23.10.71 τεύχ. Α΄) εν συνδυασμώ με τας τοιαύτας του άρθρ. 1 της υπ’ αριθ. 1102/1.7.72 (ΦΕΚ 465/1.7.1972 τεύχ. Β΄) αποφάσεως του Πρωθυπουργού και 3)την υπ’ αριθ. 694/1972 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ και Οικονομικών, απεφασίσαμεν και διατάσσομεν: ΄Αρθρ.1.-1.Από της εις την Εφημερίδα της Κυβερνήσεως δημοσιεύσεως του παρόντος άρχεται η λειτουργία του Ειδικού Γραφείου Νομικού Συμβούλου Φορολογίας παρά τω Υπουργείω Οικονομικών. 2.Εις την αρμοδιότητα του Ειδικού Γραφείου Νομικού Συμβούλου Φορολογίας ανήκουσιν από της ενάρξεως της λειτουργίας του: α)Η υπεράσπισις πασών των φορολογικών υποθέσεων του Δημοσίου ενώπιον του Συμβουλίου της Επικρατείας, β)Η υπεράσπισις πασών των φορολογικών υποθέσεων του Δημοσίου ενώπιον των δευτεροβαθμίων φορολογικών Δικαστηρίων Αθηνών-Πειραιώς, εφ’ όσον το ποσόν του αμφισβητουμένου φόρου υπερβαίνει τας δραχ. 50.000, γ)Η υπεράσπισις των φορολογικών υποθέσεων του Δημοσίου ενώπιον των Πρωτοβαθμίων και Δευτεροβαθμίων Φορολογικών Δικαστηρίων Αθηνών –Πειραιώς, αίτινες, λόγω της ιδιαιτέρας σοβαρότητός των, ήθελον δια πράξεως του Προέδρου του Νομικού Συμβουλίου του Κράτους ανατεθή εις το εν λόγω Γραφείον, δ)Η γνωμοδότησις επί ερωτημάτων σχετικών με εκκρεμείς φορολογικάς υποθέσεις ή περί τηρητέας επί τούτων πορείας. 3.Ο Πρόεδρος του Νομικού Συμβουλίου του Κράτους δύναται δια πράξεώς του να αναθέτη την υπεράσπισιν φορολογικών υποθέσεων του Δημοσίου ενώπιον πάντων των λοιπών παντός βαθμού φορολογικών Δικαστηρίων της Χώρας είτε εις το Ειδικόν Γραφείον Φορολογίας, είτε εις τα κατά τόπους λειτουργούντα Γραφεία Νομικών Συμβούλων ή Δικαστικά Γραφεία, είτε εις τους εις τας έδρας των Δικαστηρίων υπηρετούντας δικηγόρους του Δημοσίου. ΄Αρθρ.2.-1.Αι αρχαί κατά πράξεων των οποίων ασκούνται προσφυγαί ή ένδικα μέσα ενώπιον φορολογικών Δικαστηρίων, ή ενώπιον των οποίων υπεράσπισις ανήκει, κατά τα εν άρθρ. 1 οριζόμενα, εις το Ειδικόν Γραφείον Φορολογίας υποχρεούνται να σχηματίζουσι πλήρη φάκελλον της υποθέσεως, εις ον δέον να περιλαμβάνωνται εν κεκυρωμένοις αντιγράφοις, αι προσβαλλόμεναι πράξεις, αι προσφυγαί, αι τυχόν εκδοθείσαι δικαστικαί αποφάσεις, πλήρες ητιολογημένον σημείωμα περιλαμβάνον τας επί της υποθέσεως απόψεις της αρμοδίας φορολογικής Αρχής και παν έτερον στοιχείον απαραίτητον ή χρήσιμον δια την υπεράσπισιν της υποθέσεως. Οι φάκελλοι ούτοι διαβιβάζονται εγκαίρως εις το Ειδικόν Γραφείον Φορολογίας. 2.Αι αρμόδιαι δια την κατάρτισιν και αποστολήν του φακέλλου φορολογικαί αρχαί υποχρεούνται, όπως, επί τη αιτήσει του Νομικού Συμβούλου Φορολογίας, καθιστώσιν εφικτήν την συνεργασίαν αυτού ή του παρά τω Γραφείω Φορολογίας υπηρετούντος κυρίου προσωπικού του Νομικού Συμβουλίου του Κράτους μετά αρμοδίων υπαλλήλων αυτών τόσον προ της συζητήσεως της υποθέσεως όσον και κατά την συζήτησιν ταύτης (Μετά την σελ. 22(β) Σελ. 23(β) Τεύχος 642- Σελ. 31 Οργανισμός Υπουργείου Οικονομικών 24.Α.α.37-40 ενώπιον των Φορολογικών Δικαστηρίων. Εις τον Ημέτερον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος.